**Grada Zadar, Narodni trg 1, 23000 Zadar, OIB 09933651854, zastupan po gradonačelniku, Branku Dukiću (u daljnjem tekstu: Ustupitelj), s jedne strane**

**i**

**NAZIV KORISNIKA, Adresa, OIB XXXXXXXXXXX, zastupana po funkcija, ime i prezime (u daljnjem tekstu: Korisnik), sklapaju dana x.x.202\_.**

**U G O V O R**

**o privremenom/terminskom korištenju Dvorane br. ?**

**Centra za mlade Zadar**

**Članak 1.**

Ugovorne strane suglasne su da je predmet ovog ugovora: privremeno korištenje prostora Dvorane br. ? Centra za mlade Zadar, uz postojeće prateće prostorije, na adresi Ulica Stjepana Radića 11 C (u daljnjem tekstu: Prostor), u svrhu realizacije sljedećeg programa: Naziv programa.

**Članak 2.**

Ustupitelj se obvezuje u vremenu korištenja Korisniku osigurati nesmetano korištenje Prostora u postojećem stanju te:

Opremu koja se nalazi u prostoru

Sanitarni čvor opremljen osnovnim higjenskim sredstvima

Ustupitelj daje Prostor Korisniku na korištenje u periodu od datum.mjesec.god. do datum.mjesec.god. Točno vrijeme korištenja prostora unutar razdoblja korištenja definiranim ovim Ugovorom, kao i specifikacija korištenja usluga i resursa navedenih u stavku 1. ovog članka, moraju biti definirani u Obrascu za rezervaciju, potpisanom od strane Ustupitelja i od strane Korisnika, i sastavni je dio ovog Ugovora.

Korisnik se obvezuje da će Obrazac za rezervaciju ispuniti i dostaviti Ustupitelju do termina koji odredi voditelj realizacije programa, a najkasnije 5 dana prije ulaska u Prostor. U protivnom Ustupitelj ima pravo otkazati program.

**Članak 3.**

Korisnik će prostor označen u članku 1. ovog Ugovora koristiti za isključivo za potrebe iz članka 1. i u vrijeme iz članka 2. ovog Ugovora. Korisnik nije ovlašten koristiti ovaj prostor u druge svrhe i u drugo vrijeme, niti ga je ovlašten davati na korištenje trećim osobama.

**Članak 4.**

Korisnik prostora iz članka 1. ovog ugovora koristit će prostor bez naknade/uz naknadu od ?? € neto.

**Članak 5.**

Korisnik se obvezuje osigurati da, za vrijeme korištenja Prostora, u Prostoru neće biti veći broj osoba od predviđenog kapaciteta. U slučaju prelaska kapaciteta Prostora, a prema procjeni osobe zadužene od strane Ustupitelja, Korisnik će biti upozoren da eventualno prekomjeran broj osoba u Prostoru svede u okvire kapaciteta Prostora.

Ukoliko Korisnik ne postupi prema upozorenju iz stavka 2. ovog članka, Ustupitelj ima pravo odmah prekinuti odvijanje programa, a prema odluci osobe zadužene od strane Ustupitelja.

**Članak 6.**

Ustupitelj se odriče odgovornosti za:

* štetu nastalu plakatiranjem javih površina u svrhu najave događanja u Prostoru
* remećenje javnog reda i mira za vrijeme događanja koje organizira Korisnik.

**Članak 7.**

Korisnik na sebe preuzima financijsku odgovornost za eventualnu štetu koja nastane korištenjem Prostora iz članka 1. ovog ugovora, odnosno utvrđenu štetu koja nastane provođenjem programa u organizaciji Korisnika, uključujući devastaciju predmetnog prostora, namještaja ili tehnike, kao i odgovornost za eventualnu štetu koja u ovom, ili bilo kojem drugom prostoru *Centra za mlade Zadar*, bude učinjena od strane sudionika Korisnikovih programa.

Korisnik se obvezuje da će po završetku programa koji se realizira u prostoru Ustupitelja, u roku od 15 dana Ustupitelju predati izvještaj o održanom programu, kojeg dobiva prilikom potpisivanja ovoga ugovora.

Korisnik se obvezuje, po isteku ugovorenog razdoblja korištenja Prostora, napustiti Prostor, odnosno osloboditi ga od ljudi i stvari te ostaviti Prostor, svu opremu i inventar u ispravnom stanju, odnosno u stanju kakvom ih je primio na korištenje, uzimajući u obzir njihovo redovno korištenje.

**Članak 8.**

Korisnik se obvezuje pridržavati slijedećih uvjeta korištenja Prostora:

* prema Prostoru, opremi i drugim resursima Ustupitelja odnosit će se s primjerenom pažnjom
* prema drugim organizacijama, korisnicima Prostora, kao i drugim korisnicima u objektu, odnosit će se kolegijalno i dogovorno
* raspoloživa oprema koristit će se isključivo u dogovoru s voditeljem prostora, a njome će rukovati stručne osobe
* Korisnik će osigurati sve ostale resurse i usluge koje su potrebne za odvijanje programa (ostalu potrebnu opremu, dovoljan broj redara, potrebno tehničko i drugo osoblje, itd.)
* Korisnik se obvezuje da u Prostoru neće koristiti otvoreni plamen, a u slučaju kada je plamen nužan za realizaciju programa, korisnik će o tome obavijestiti voditelja realizacije programa i osigurati prisustvo osobe zadužene za protupožarnu zaštitu
* Korisnik se obvezuje u svojim promotivnim materijalima za aktivnosti organizirane u Prostoru naznačiti da je program proveden u suradnji sa Ustupiteljem, pri čemu će koristiti logotip Ustupitelja
* Korisnik se obvezuje prijaviti javni program svim nadležnim službama, ovisno o vrsti programa, u skladu s propisima
* Korisnik se obvezuje da će regulirati sve eventualne obaveze prema HDS – ZAMP-u (naknada za korištenje autorskih djela i prijava događaja)
* Korisnik prihvaća principe i druge opće uvjete korištenja koji su navedeni na internet stranicama Ustupitelja.

U slučaju nepridržavanja uvjeta navedenih u stavku 1. ovog članka, Korisnik će biti upozoren od osobe zadužene od strane Ustupitelja da, ukoliko je to moguće, svoje postupanje promijeni ili ispravi.

Ukoliko Korisnik ne postupi prema upozorenju iz stavka 2. ovog članka, Ustupitelj ima pravo odmah prekinuti korištenje Prostora, a prema odluci osobe zadužene od strane Ustupitelja.

**Članak 9.**

Korisnik je suglasan da će, u slučaju postojanja nepodmirenih obveza nastalih temeljem sklopljenog ugovora o korištenju prostora, vlastitim sredstvima podmiriti svoja dugovanja prema Ustupitelju.

Korisnik je suglasan da će, u slučaju oštećenja korištenog Prostora, popravak izvršiti vlastitim sredstvima u roku koji mu odredi Ustupitelj.

**Članak 10.**

Ustupitelj ne preuzima odgovornost za prekid ili promjene u odvijanju programa nastale zbog zahtjeva nadležnih tijela (policije, inspekcija i slično), kao ni u slučaju više sile.

U slučajevima navedenima u stavku 1. ovog članka, Korisnik se obvezuje, na zahtjev osobe zadužene od strane Ustupitelja, odmah prilagoditi način odvijanja programa ili prekinuti odvijanje programa.

**Članak 11.**

Podatke Korisnika Ustupitelj će koristiti u svrhu:

* informiranja o korištenju prostora Ustupitelja
* obavještavanja o bilo kakvim promjenama unutar Općih i Posebnih uvjeta korištenja prostora
* statističkih podataka za polugodišnje i godišnje izvještaje Ustupitelja.

**Članak 12.**

U slučaju spora iz ovog Ugovora, obje strane suglasne su da će isti riješiti mirnim putem i dogovorno, a ako to ne uspiju, spor će rješavati stvarno nadležan sud u Zadru.

**Članak 13.**

Ugovor je sačinjen u 2 (dva) istovjetna primjerka, od kojih svaka ugovorna strana zadržava po 1 (jedan) primjerak.

**Članak 14.**

Ugovor stupa na snagu na dan kada bude potpisan i ovjeren od obje ugovorne strane, a prestaje s danom isteka ugovorenog razdoblja.

Obje ugovorne strane imaju pravo raskinuti ugovor i prije isteka ugovorenog razdoblja korištenja Prostora, ukoliko se ne izvršavaju ugovorne obveze kao i zbog više sile, tj. ukoliko nastanu objektivne okolnosti ne koje se ne može utjecati.

KLASA:

URBROJ:

Zadar, \_\_\_\_\_\_ godine

**USTUPITELJ KORISNIK**